1 Kuɛ̈n 27
Bun rɛmni
1
Ti̱ti̱ kɛ ciööt ji̱ I-thɛ-rɛl, tin la bööth thuk duëli, kɛ bööth ki̱thni kɛnɛ bööth kuri, kɛ bööth kiɛn tin la̱tkɛ kuäär kä ti diaal ce̱tnikɛ bun rɛ̈m tin la lät kɛ pay kɛ ruɔ̱n kɛɛliw. Te buɔ̱nɔ kɛ nɛy ti bathdɔɔri ti jiɛn da̱ŋ rɛw wi̱cdɛ ŋuaan.
2
Kä cu Ya-cɔ-bam gat Dhab-di-yel
a bo̱o̱th bunä min nhiam kɛ pay
in nhiam. Kä cu buɔ̱ndɛ tekɛ nɛy
ti bathdɔɔri ti jiɛn da̱ŋ rɛw
wi̱cdɛ ŋuaan.
3
Kä jɛn ɛ gat Pɛ-rɛdh,
kä cua kuäär bööthni rɛmni diaal
kɛ pay in nhiam.
4
Kä cu Do-day gat Ä-ɣo-ɣi a bo̱o̱th
bunä kɛ pay in rɛwdɛ. Kä cu
Mik-loth a bo̱o̱th bunädɛ. Kä cu
ka nɛy ti bathdɔɔri ti jiɛn da̱ŋ
rɛw wi̱cdɛ ŋuaan.
5
Kä cu bo̱o̱th diɔ̱ɔ̱k buni kɛ diɔ̱ɔ̱k
päthni a Bɛ-na-yaa gat bo̱o̱th palä
ni Yɛ-ɣo-ya-da. Kä cu buɔ̱ndɛ
tekɛ nɛy ti bathdɔɔri ti jiɛn
da̱ŋ rɛw wi̱cdɛ ŋuaan.
6
Ɛ jɛn Bɛ-na-yaa mëë la ram kɛl
kä nɛy ti buɔ̱m buɔ̱ɔ̱m ti jiɛn diɔ̱k
kä ɛ bo̱o̱thdiɛn. Kä cu gatdɛ ni
A-mi-dha-bad a bo̱o̱th bunädɛ.
7
Kä cu ŋuaan nath kɛ ŋuaan päthni
a Ä-tha-el däman Yo-ab kä cu
gatdɛ ni Dhɛ-bɛ̈d-yaa ɛ guɔ̱ɔ̱r.
Kä cu buɔ̱ndɛ tekɛ nɛy ti bathdɔɔri
ti jiɛn da̱ŋ rɛw wi̱cdɛ ŋuaan.
8
Kä cu dhieec nath kɛ dhieec
päthni a bo̱o̱th rɛ̈m ni Cɛ̈m-ɣuth
gat Yidh-ra. Kä cu buɔ̱ndɛ tekɛ
nɛy ti bathdɔɔri ti jiɛn da̱ŋ
rɛw wi̱cdɛ ŋuaan.
9
Kä cu bäkɛl nath kɛ bäkɛl päthni
a Ira gat I-kec raan wec Tɛ-kowä.
Kä cu buɔ̱ndɛ tekɛ nɛy ti bathdɔɔri
ti jiɛn da̱ŋ rɛw wi̱cdɛ ŋuaan.
10
Kä cu bärɔw nath kɛ bärɔw
päthni, a Ɣɛ-ledh wec Pɛ-lon
kä gaat Ɛ-pa-rim. Kä cu buɔ̱ndɛ
tekɛ nɛy ti bathdɔɔri ti jiɛn da̱ŋ
rɛw wi̱cdɛ ŋuaan.
11
Kä cu bädäk nath kɛ bädäk
päthni a Thi-bɛ-kay raan Ɣu-cay
kä Dhɛra. Kä cu buɔ̱ndɛ tekɛ nɛy
ti bathdɔɔri ti jiɛn da̱ŋ
rɛw wi̱cdɛ ŋuaan.
12
Kä cu bäŋuan nath kɛ bäŋuan
päthni a Ä-bi-ɛ-dhɛr kä Ä-na-thoth,
raan Ben-ya-min. Kä cu buɔ̱ndɛ
tekɛ nɛy ti bathdɔɔri ti jiɛn da̱ŋ
rɛw wi̱cdɛ ŋuaan.
13
Kä cu wäl nath kɛ wäl päthni
a Mɛ̈-ɣɛ-ray raan ji̱ Nɛ-to-paa,
wi̱c kä Dhɛra. Kä cu buɔ̱ndɛ tekɛ
nɛy ti bathdɔɔri ti jiɛn da̱ŋ
rɛw wi̱cdɛ ŋuaan.
14
Kä cu wälkɛl nath kɛ wälkɛl
päthni a Bɛ-na-yaa raan Pi-ra-thon,
kä Ɛ-pa-rim. Kä cu buɔ̱ndɛ tekɛ
nɛy ti ki̱thni ti jiɛn da̱ŋ
rɛw wi̱cdɛ ŋuaan.
15
Kä cu wälrɛw nath kɛ wälrɛw
päthni a Ɣɛl-day raan ji̱ Nɛ-to-paa
wi̱c kä Ɔ-thi-nel. Kä cu buɔ̱ndɛ
tekɛ nɛy te ki̱thni ti jiɛn da̱ŋ
rɛw wi̱cdɛ ŋuaan.
Bööth thukni duëli
16
Bööth thukni duëli kä I-thɛ-rɛl,
kä thok duëël Rɛ-u-ben. Cua
Ɛ-li-dhɛr gat Dhik-ri. Thok duëël
Cim-on cua cɛ Cɛ-pɛ̈t-yaa
gat Maakaa.
17
Thok duëël Lii-bay cua
Ɣä-cɛ̈b-yaa gat Kɛ-mu-ɛl.
Thok duëël Ä-ron cua Dha-dok.
18
Thok duëël Juda cua Ɛ-liɣu
däman Dee-bid.
Thok duëël Yi-tha-kar cua Ɔmri
gat Mi-ka-el.
19
Thok duëël Dhɛ-bu-lun cua
Yic-ma-yaa gat O-bad-yaa.
Thok duëël Nap-ta-li cua Yɛ-ri-moth
gat Ɛ̈dh-ri-el.
20
Thok duëël Ɛ-pa-rim cua
Ɣo-ce-ya gat Ä-dhɛ̈dh-yaa.
Thok duëël tha̱a̱ŋ thuɔk duëël
Ma-na-thɛ cua Yo-el
gat Pɛ-da-yaa.
21
Thok duëël tha̱a̱ŋ thuɔk duëël
Ma-na-thɛ tin te kä Gil-yad.
Cua Ido gat Dhɛ-kar-yaa.
Thok duëël Ben-ya-min cua,
Yä-thi-el gat Ä-bi-ner.
22
Thok duëël Daan cua
Ä-dhar-el gat Yɛ-ro-ɣaam.
Kɛn ti̱ti̱ cu ka kɛn bööth thukni
duëli kä I-thɛ-rɛl.
23
Kä /ken Dee-bid nɛy tin runkiɛn jiɛn da̱ŋ rɛw a wä piny kuɛn, kɛ ɣöö ci Kuoth Nhial ɛ lar i̱ bɛ ji̱ I-thɛ-rɛl jak kä ŋuan ce̱tnikɛ kuɛl nhial. 
24
Kä cu Yo-ab gat Dhɛ-ru-yaa kuën nath tok. Duundɛ ɣöö /kenɛ kɛ thuk kɛ kuën. Kä cu kɛ̈c Kuɔth ben kä ji̱ I-thɛ-rɛl kɛ kui̱ kuenä nɔmɔ, kä /ka̱n pek nɛɛni diaal gɔ̱a̱r rɛy buɔk gɔ̱rä kua̱r ni Dee-bid.
Ti̱eet kuakni kua̱r
25
Kä cu ti̱i̱t yio̱o̱ni kua̱r a Ɛ̈dh-ma-wɛth gat Ä-di-el.
Kä cu Jo-na-than gat U-dhi-yaa a ti̱i̱t yio̱o̱ni rɛ̈y ciëëŋni kɛnɛ rɛ̈k kɛ wi̱i̱ tin te raar kɛ biɛɛni.
26
Kä cu Ɛdh-ri gat Kɛ-lub a ti̱i̱t nɛɛni ti puɔ̱rkɛ ka̱a̱k kä piɛthkɛ kɛ.
27
Kä cu Cimi raan Rama a ti̱i̱t ka̱a̱kni wal kɛ kui̱ kɔaŋ. Kä cu Dhab-di raan Cip a ti̱i̱t ka̱a̱kni wal kɛ kui̱ kɔaŋ dɛɛni.
28
Kä cu Baal-ɣa-nan raan Gɛ-dɛr a ti̱i̱t jiɛn Ɔ-lip kɛnɛ nyuɔ̱m kɛ jiɛn thëëp tin te kui̱ konyä ca̱ŋ thäri päämni.
Kä cu Yo-ac a ti̱i̱t liɛth Ɔ-lip.
29
Kä cu Cit-ray raan wec Ca-ron a ti̱i̱t ɣɔ̱ɔ̱k tin läk rɛy tɔ̱ɔ̱rä Ca-ron.
Kä cu Ca-pat gat Ɛ̈d-lay a ti̱i̱t ɣɔ̱ɔ̱k tin läk rɛy lo̱o̱lä.
30
Kä cu O-bil raan I-ca-mel a ti̱i̱t thɔ̱a̱rɔa̱a̱li.
Kä cu Yɛ-dɛ-yaa raan wec Me-ro-noth a ti̱i̱t muɔ̱li.
31
Kä cu Ya-dhidh raan wec Ɣɛ̈g-ri a ti̱i̱t deet.
Kɛn ti̱ti̱ diaal cu ka bööth ti̱eet kuakni kua̱r ni Dee-bid.
Luëëk Dee-bid
32
Cu Jo-na-than gua̱nlen kua̱r ni Dee-bid a lueek mi tëë ŋäc ŋɔaani mi di̱t. Kä cu Yɛ-ɣe-li gat Ɣak-mo-ni gaat kua̱r tit. 
33
Kä cu Ä-ɣi-tho-pɛl a lueek kua̱r. Kä cu Ɣu-cay raan wec A-rɛk a määth kua̱r. 
34
Kä cua Ä-ɣi-tho-pɛl gua̱a̱thdɛ guäl ɛ Yɛ-ɣo-ya-da gat Bɛ-na-yaa kɛnɛ Ɛb-ya-thar. Kä cu Yo-ab a bo̱o̱th rɛ̈m kua̱r.
